Codex Gigas
Codex Gigas (Anglice Devil's Bible; Bohemice Obří kniha), qui etiam Diaboli Biblia in multis linguis vocatur, est maximus mediaevalis liber manuscriptus in orbe terrarum, fortasse saeculo 13 maturo confectus. In monasterio Benedictinorum in Bohemia orientali scriptus est. Vulgatam et multa documenta historica Latine scripta continet. Bello Tricennali anno 1648 ab exercitu Suecico pro parte praedae interceptus est, quam ob rem nunc in Bibliotheca Nationali Sueciae Holmiae publice ostenditur.